

**ประกาศองค์การบริหารส่วนตำบลชุมแสง**

**เรื่อง การแสดงเจตจำนงทางการเมืองในการต่อต้านการทุจริตและค่านิยมวัฒนธรรมสุจริตองค์กร**

……………………………………………………………………………….

องค์การบริหารส่วนตำบลชุมแสง มุ่งสู่การเป็นองค์กรธรรมาภิบาลและความโปร่งใสตามกลไกการตรวจสอบและการประเมินคุณธรรมและความโปร่งใสในการดำเนินงานของหน่วยงานภาครัฐ จึงขอประกาศเจตจำนงสุจริตในการบริหารงานตามหลักธรรมาภิบาล ว่า จะบริหารงานตามพันธกิจขององค์การบริหารส่วนตำบลชุมแสงด้วยความซื่อสัตย์ สุจริต มีคุณธรรม อย่างโปร่งใส สามารถตรวจสอบได้ และปฏิบัติงานตามมาตรฐานกฎหมายระเบียบทุกขั้นตอน ภายใต้นโยบายดังต่อไปนี้

**1. ด้านความโปร่งใส**: การให้เปิดเผยและเข้าถึงข้อมูลเกี่ยวกับการจัดซื้อจัดจ้าง ข้อมูลดำเนินการภารกิจต่างๆของหน่วยงาน เปิดโอกาสให้ผู้มีส่วนได้ส่วนเสียเข้ามามีส่วนร่วมในการตรวจสอบการปฏิบัติงานและแก้ไข้ปัญหาข้อร้องเรียนของผู้มีส่วนได้ส่วนเสีย

**2. ด้านความพร้อมรับผิด**:มีเจตจำนงสุจริตในการบริหารงานและมีความพร้อมที่จะรับผิดในการปฏิบัติงานและบริหารงาน

**3. ด้านความปลอดจากการทุจริตในการปฏิบัติงาน**: ทำให้หน่วยงานปลอดจากการทุจริตในเชิงนโยบายและการทุจริตต่อหน้าที่ โดยไม่ใช้ตำแหน่งหน้าที่ในการเอื้อประโยชน์หรือรับสินบน


**4. ด้านวัฒนธรรมคุณธรรมในองค์กร:** การสร้างวัฒนธรรมสุจริตในหน่วยงานและสืบทอดวัฒนธรรมสุจริต ไม่ทนต่อการทุจริตทั้งปวงและมีความละอายและเกรงกลัวที่จะทุจริต มีการดำเนินมาตรการในการป้องกันและปราบปรามการทุจริต รวมถึงการดำเนินการเพื่อป้องกันผลประโยชน์ทับซ้อน

**5. ด้านคุณธรรมการทำงานในหน่วยงาน**: มาตรฐานและคุณธรรมในการปฏิบัติงานโดยมีการกำหนดมาตรฐานการปฏิบัติงานที่ชัดเจนมีความเป็นธรรมในการปฏิบัติงานและคุณธรรมในการบริหารงานในเรื่องการบริหารงานบุคคลการบริหารงานงบประมาณ การมอบหมายงาน และการให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติงาน Moral work in the agency.

**6. ด้านการสื่อสารภายในหน่วยงาน:**มีรูปแบบ วิธีการ การสื่อสารเพื่อถ่ายทอดนโยบายทั้ง 5 ด้าน ให้เจ้าหน้าที่ในหน่วยงานทราบ

จึงประกาศให้โดยทั่วกัน

ประกาศ ณ วันที่ 26 เดือน พฤศจิการ พ.ศ. 2563



(นายประยูร สุภาสัย)

นายกองค์การบริหารส่วนตำบลชุมแสง